stanford-oval/wikipedia huggingface dataset:
Gabriel Ruotsalainen

Gabriel Ruotsalainen
Julius August Gabriel Ruotsalainen (13. maaliskuuta 1893 Helsinki – 27. kesäkuuta 1966) oli suomalainen kestävyysjuoksija.
Ruotsalainen saavutti SM-pronssia 25 000 metrin juoksussa 1917. Pariisin olympiamaratonilla 1924 hän keskeytti.
Ruotsalaisen syyskuussa 1922 Helsingissä maratonilla juoksema aika 2.46.26,4 oli sen kauden maailman kärkitulos täydellä maratonilla.
Ruotsalainen muutti Pohjois-Amerikkaan. Hän kuoli Kanadassa 27. kesäkuuta 1966. Suomessa hänet julistettiin kuolleeksi 29.5.1985 ja kuolinajaksi määrättiin 1.1.1984.
Gabriel Saarenpää

Gabriel Martinpoikaa Saarenpää oli suomalainen nimismies, valtiopäivämies ja kirkonrakentaja sekä Lapuan Saarenpään talon isäntä 1664–1700.
Gabriel Saarenpään isä oli lautamies ja kirkonisäntä. Hän kuului 1613 ratsutilallisena ja sotilaana Kustaa II Aadolfin henkivartijajoukkoon Venäjän retkellä. Gabrielin kaksi veljeä olivat Vaasassa porvareina, ja Gabriel itse lienee käynyt koulua, sillä hän sai Kaarleporin kreivikunnan nimismiehen viran Lapualla.
1690-luvun alussa Saarenpää teki suunnitelman Ylistaron kirkon laajentamiseksi, mutta ennen kuin hän palasi luvanhakumatkalta Tukholmasta, ylistarolaiset olivat rakentaneet laajennuksen omin luvin. Vuonna 1700 Saarenpää teki sopimuksen Kristiinankaupungin uuden kirkon rakentamiseksi, josta hänelle luvattiin palkaksi 220 kuparitalaria, ja hänen avukseen palkattiin 40 kirvesmiestä. Nykyään kyseinen Ulrika Eleonoran kirkko on vanhin Etelä-Pohjanmaan puukirkoista.
Friuli-Venezia Giulia

| Friuli Venezia Giulia |
| --- | --- |

 Lippu:  Vaakuna
 Sijainti
 Koordinaatit: 45°38′10″N, 13°48′15″E 
Valtio:  Italia
Maakuntia:  4
Kuntia:  217
Hallinto:  
 – hallinnollinen keskus:  Trieste
 – Presidentti:  Massimiliano Fedriga
Pinta-ala:  7 862 km²
Väkiluku (31.12.2015):  1 221 218 (15.)
 – väestötiheys:  155 as./km²
BKT (2016):  37 miljardia euroa (13.)
 – asukasta kohti:  30 300 euroa (8.)
 
Alueen kotisivut
Friuli-Venezia Giulia (friuliksi Friûl–Vignesie Julie, sloveeniksi Furlanija–Julijska krajina, saks. Friaul–Julisch Venetien) on itsehallinnollinen alue Itävallan ja Slovenian rajalla Koillis-Italiassa. Sen pääkaupunki on Trieste. Alueella on noin 1,2 miljoonaa asukasta.
Alue on kauttakulkureiteillä Itä- ja Länsi-Euroopan välillä, ja siellä puhutaan italian lisäksi friulin kieltä tai murretta, saksaa ja sloveniaa. Alueen ruokakulttuuri on omintakeista, ja siellä tuotetaan muun muassa valkoviinejä ja merlot-punaviiniä.
Alueen johtaja, presidente, on Massimiliano Fedriga.
Friuli-Venezia Giulian maakunnat
Aiheesta muualla

Kuvia tai muita tiedostoja aiheesta Friuli-Venezia Giulia Wikimedia Commonsissa
Alueen verkkosivusto (italiaksi)
F’murr

Richard Peyzaret alias F'Murrr
F'Murr eli F'Murrr oli ranskalaisen sarjakuvapiirtäjän Richard Peyzaret'n  (31. maaliskuuta 1946 – 10. huhtikuuta 2018) nimimerkki, joka tunnetaan sarjakuvasta Le Génie des alpages.
Sarjaa on ilmestynyt suomeksi nimillä:
Alppilaidunten nerokas henki (Sarjakuvan maailmat, 1982)
Alpeilla henkii (Tapiiri)
Alppien nero (Jysäys)
Aiheesta muualla

F'murr. lambiek.net
Amo (albumi)

| Amo Bring Me the Horizon |
| --- | --- | --- |

Studioalbumin tiedot
 Äänitetty : 2018
 Julkaistu: 25. tammikuuta 2019
 Tuottaja(t): Oliver Sykes, Jordan Fish
 Tyylilaji: alternative rock, pop rock, elektropop, synthpop
 Kesto: 51.54
 Levy-yhtiö: RCA, Columbia
Muut kannet
 Vaihtoehtoinen kansikuva
Listasijoitukset
  7. (albumilista)    10. (fyysinen albumilista)
Bring Me the Horizonin muut julkaisut
| Live at the Royal Albert Hall 2016 | Amo 2019 | Music to Listen To... 2019   |
Singlet albumilta Amo
 ”Mantra” Julkaistu: 21.  elokuuta 2018  ”Wonderful Life” Julkaistu: 21.  lokakuuta 2018  ”Medicine” Julkaistu: 3.  tammikuuta 2019  ”Mother Tongue” Julkaistu: 22.  tammikuuta 2019  ”Nihilist Blue” Julkaistu: 24.  tammikuuta 2019  ”Sugar Honey ice & Tea” Julkaistu: 26.  heinäkuuta 2019  ”In the Dark” Julkaistu: 21.  lokakuuta 2019
Amo on Bring Me the Horizonin kuudes studioalbumi, joka julkaistiin 25. tammikuuta 2019. Albumi on tyyliltään huomattavasti radioystävällisempi ja pop-vaikuitteisempi, kuin yhtyeen edellinen albumi That’s the Spirit. Albumilla myös vierailee muita artisteja jotka ovat Cradle Of Filthin Dani Filth, beatboxaaja Rahzel ja pop-artisti Grimes. Albumi debytoi Suomessa sijalla 7.
Tyyli, teema ja vaikutteet

Yhtyeen jäsenet ovat korostaneet albumin olevan aikaisempaan tuotantoon verrattuna oudoin, ihmeellisin ja laajin musiikillisesti. Se käsittelee rakkautta sen hyvistä ja huonoista puolista, ja se on saanut paljon vaikutteita laulaja Oliver Sykesin erosta. Albumin keskeisin sanoma kertoo, että rakkaudesta kannattaa "taistella", sillä se on sen arvoista. Musiikillisesti albumissa laajasti vaikutteita eri genreistä, kuten popista, hip-hopista, trapista ja elektronisesta tanssimusiikista.
Kappaleet

|  |
| --- | --- | --- | --- | --- | --- | --- | --- | --- | --- |
| Nro | Nimi | Kesto |  |  |  |  |  |  |  |
| 1. | i apologise if you feel something | 2.19 |  |  |  |  |  |  |  |
| 2. | MANTRA | 3.53 |  |  |  |  |  |  |  |
| 3. | nihilist blues (feat. Grimes)  | 5.25 |  |  |  |  |  |  |  |
| 4. | in the dark | 4.31 |  |  |  |  |  |  |  |
| 5. | wonderful life (feat. Dani Filth)  | 4.34 |  |  |  |  |  |  |  |
| 6. | ouch | 1.49 |  |  |  |  |  |  |  |
| 7. | medicine | 3.47 |  |  |  |  |  |  |  |
| 8. | sugar honey ice & tea | 4.21 |  |  |  |  |  |  |  |
| 9. | why you gotta kick me when i’m down? | 4.28 |  |  |  |  |  |  |  |
| 10. | fresh bruises | 3.18 |  |  |  |  |  |  |  |
| 11. | mother tongue | 3.37 |  |  |  |  |  |  |  |
| 12. | heavy metal (feat. Rahzel)  | 4.00 |  |  |  |  |  |  |  |
| 13. | i don’t know what to say | 5.52 |  |  |  |  |  |  |  |
|  |  | 51.54 |  |  |  |  |  |  |  |
Kappaleet > Japanin bonuskappaleet

|  |
| --- | --- | --- | --- | --- | --- | --- | --- | --- | --- |
| Nro | Nimi | Kesto |  |  |  |  |  |  |  |
| 14. | Thorne | 3.11 |  |  |  |  |  |  |  |
| 15. | Happy Song | 3.59 |  |  |  |  |  |  |  |
| 16. | Drown | 3.42 |  |  |  |  |  |  |  |
| 17. | Avalanche | 4.22 |  |  |  |  |  |  |  |
| 18. | Shadow Moses | 4.03 |  |  |  |  |  |  |  |
| 19. | Sleepwalking | 3.50 |  |  |  |  |  |  |  |
| 20. | Can You Feel My Heart | 3.47 |  |  |  |  |  |  |  |
|  |  | 77.28 |  |  |  |  |  |  |  |
Kokoonpano

Oliver Sykes – laulu, ohjelmointi
Jordan Fish – taustalaulu, ohjelmointi, koskettimet, piano, samplet
Lee Malia – kitara
Matt Kean – basso
Matt Nicholls – rummut, perkussiot
Kokoonpano > Vierailijat

Dani Filth - laulu ja murina kappaleessa wonderful life
Grimes - laulu kappaleessa nihilist blues
Rahzel - beatboxaus ja laulu kappaleessa heavy metal
Lisähenkilöstö
Romesh Dodangoda – äänisuunnittelu
Dan Lancaster – miksaus
Ted Jensen – masterointi
Alejandro Baima, Francesco Cameli, Nick Mills ja Daniel Morris – äänisuunnittelun avustus
Matt Ash and Craig Jennings – albumin kansi
Darren Oorloff – design
Pretty Puke – valokuvaus
Choir Noir – taustalaulu
Parallax Orchestra – orkesteri
Arvostelut

AllMusic:
Consequence of Sound: B
Imperiumi: 5½/10
Independent:
Kaaoszine: 5/10
Kerrang!:
Metacritic: 85/100
NME:
Soundi:
Listasijoituksia

| Lista | Paras sijoitus |
| --- | --- |
ARIA Charts (Australia): 1
Canadian Albums Chart (Kanada): 12
Suomen virallinen lista: 7
Syndicat National de l’Édition Phonographique (Ranska): 40
GfK Entertainment (Saksa): 3
Federazione Industria Musicale Italiana (Italia): 20
Oricon (Japani): 28
Productores de Música de España (Espanja): 19
Schweizer Hitparade (Sveitsi): 6
Official Charts Company (UK): 1
Billboard 200 (USA): 14
Flightplan

| Flightplan |
| --- | --- |

Ohjaaja:  Robert Schwentke
Käsikirjoittaja:  Peter A. Dowling Billy Ray
Tuottaja:  Brian Grazer
Säveltäjä:  James Horner
Kuvaaja:  Florian Ballhaus
Leikkaaja:  Thom Noble
Pääosat:  Jodie Foster, Peter Sarsgaard,   Kate Beahan,   Marlene Lawston
Valmistustiedot
Valmistusmaa:   Yhdysvallat
Tuotantoyhtiö:  Touchstone Pictures
Levittäjä:  Walt Disney Studios Motion Pictures Netflix Fandango at Home (käännä suomeksi)
Ensi-ilta:  2005
Kesto:  98min
Alkuperäiskieli:  Englanti
Aiheesta muualla
IMDb 
Elonet
AllMovie
Infobox OKNimi-testi OK: 
Flightplan on vuonna 2005 ensi-iltansa saanut jännityselokuva. Elokuvan on ohjannut Robert Schwentke. Elokuvan perusidea on otettu Alfred Hitchcockin elokuvasta Nainen katoaa.
Vastaanotto

Rotten Tomatoes -verkkosivuston mukaan kriitikoiden keskimääräinen arvio oli 37-prosenttisesti hyväksyvä. Yleisön arvio oli keskimääräisesti 48 prosenttia.
Gene Roth

Gene Roth (8 tammikuuta 1903 - 19 heinäkuuta 1976) oli yhdysvaltalainen näyttelijä. Hän esiintyi monissa elokuvissa elokuvauran aikana vuosina 1922-1967. Gene Roth tiedetään parhaiten Climax!-televisiosarjan jaksosta Casino Royale (1954), jossa hän esitti Basil nimistä hahmoa.
Fukuyama

| Fukuyama-shi (福山市) |
| --- | --- |
 Tomonoura Seton sisämeren rannalla kuuluu Fukuyaman kaupunkiin.
 lippu:  Sinetti
 Fukuyaman sijainti Hiroshiman prefektuurissa.
 Koordinaatit: 34°29′09″N, 133°21′44″E 
Valtio:  Japani
Alue:  Chūgoku (San’yō)
Prefektuuri:  Hiroshiman prefektuuri
Hallinto:  
 – Pormestari:  Akira Hada
Pinta-ala:  
 – Kokonaispinta-ala:  518,15 km²
Väkiluku (2014):  472 316
 – Väestötiheys:  911,5 as./km²
Symbolit:  
 – Puu:  Melia azedarach, Osmanthus fragrans ja kamferipuu
 – Kukka:  Ruusu ja Chrysanthemum morifolium
 
 http://www.city.fukuyama.hiroshima.jp/ 
Infobox OKVirheellinen NIMI-arvo: 
Fukuyama (jap. 福山市, Fukuyama-shi) on Japanin kaupunki Honshūn saarella Chūgokun alueella Hiroshiman prefektuurissa. Se sijaitsee prefektuurin itärajalla Seton sisämeren rannalla Ashidajoen suulla. Kaupungissa on 472 316 asukasta (vuonna 2014), ja sen pinta-ala on 518,15 neliökilometriä. Fukuyama on valittu yhdeksi Japanin ydinkaupungeista.
Fukuyaman kaupungin juuret ovat Mizuno Katsushigen Edo-kaudella 1600-luvun alkupuolella perustamassa Fukuyaman linnassa, jolta kaupunki on saanut nimensä. Kuitenkin jo tätä ennen merkittäviksi nousivat nykyisen kaupungin alueella sijaitseva Tomonouran satamapaikkakunta, joka mainitaan jo Man’yōshūssa, ja Kōbō Daishin vuonna 807 perustamana pidetty Myōō-inin temppeli, jonka pagodi ja päähalli on valittu Japanin kansallisaarteiden joukkoon. Japanin kunnallishallinnon perustamisen yhteydessä vuonna 1889 Fukuyamasta tehtiin maaseutukaupunki, ja kaupunkioikeudet se sai vuonna 1916. Toisen maailmansodan jälkeen 1960-luvulla kaupunki teollistui nopeasti ja se liitettiin Japanin luotijunaverkkoon San’yō Shinkansenin myötä vuonna 1975. Osin kuntaliitosten kautta Fukuyamasta on tullut yksi Chūgokun alueen suurimmista kaupungeista.
Aiheesta muualla

Kuvia tai muita tiedostoja aiheesta Fukuyama Wikimedia Commonsissa
Kaupungin internetsivut (japaniksi)
Fukuzawa Yukichi

Fukuzawa Pariisissa vuonna 1862.
Fukuzawa Yukichi (1835–1901) oli japanilainen kirjailija ja yhteiskunnallinen vaikuttaja, jolla oli oma roolinsa maata 1800-luvun jälkipuolella mullistaneessa modernisaatioprosessissa. Fukuzawan ansioihin lukeutuu muun muassa Keiō-yliopiston perustaminen.
Galina Beljajeva (venäläinen ampuja)

| Mitalit> Maa:   Venäjä.Naisten ammunta.MM-kilpailut  | Mitalit> Maa:   Venäjä.Naisten ammunta.MM-kilpailut  | Mitalit> Maa:   Venäjä.Naisten ammunta.MM-kilpailut  | Maa:   Venäjä> Naisten ammunta. |
| --- | --- | --- | --- |
|  Kultaa | Barcelona 1998 | 10 m ilmapistooli, joukkue |  |
|  Kultaa | Lahti 2002 | 10 m ilmapistooli, joukkue |  |
|  Hopeaa | Lahti 2002 | 25 m urheilupistooli, joukkue |  |
Galina Viktorovna Beljajeva (ven. Галина Викторовна Беляева, s. 23. syyskuuta 1967 Sverdlovsk) on venäläinen pistooliampuja.
Beljajeva on saavuttanut MM-kilpailuissa joukkuekilpailuissa kaksi mestaruutta ja yhden hopean. Barcelonassa 1998 tuli joukkuekultaa 10 m ilmapistoolissa ja Lahdessa 2002 jälleen joukkuemestaruus 10 m ilmapistoolissa ja joukkuehopeaa 25 m urheilupistoolissa.
Fisichella Motor Sport

Adam Carroll ajaa Fisichella Motor Sportin autoa kaudella 2008.
Fisichella Motor Sport (myös Petrol Ofisi FMS International ja FMS International) oli Giancarlo Fisichellan omistama italialainen pikkuformulatalli.
Talli kilpaili Auto GP -sarjassa vuosina 2005–2009 voittaen kolme mestaruutta vuosina 2005–2006 ja 2009. Kausina 2006–2009 talli kilpaili GP2-sarjassa. Talli toimi yhteistyössä Coloni Motorsportin kanssa. Kaudella 2009 ennen Euroopan GP:tä Coloni ilmoitti ostaneensa tallin itselleen ja jatkoi virallisesti Colonin nimellä kaudesta 2010 eteenpäin.
Talli syntyi, kun Giancarlo Fisichella yhdisti voimansa Colonin kanssa kauden 2005 jälkeen. Talli oli aiemmin voittanut Italian Formula 3000 -sarjan mestaruuden Luca Filippin voimin. Debyyttikaudellaan Giorgio Pantano ajoi tallille kolme voittoa. Seuraavalla kaudella Adam Carroll ajoi kaksi voittoa. Tallin viimeinen voitto tuli Luiz Razian ajamana kaudella 2009. Talli saavutti yhteensä kuusi voittoa GP2-luokassa.
Aasian GP2 -tulokset

Lihavointi tarkoittaa paalupaikkaa, kursivointi kilpailun nopeinta kierrosta. Muut selitteet löytyvät täältä.
| Kausi | Runko Moottori Renkaat | Kuljettajat | 1 | 2 | 3 | 4 | 5 | 6 | 7 | 8 | 9 | 10 | 11 | 12 | Pisteet | Sijoitus |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 2008 | GP2/05 Renault V8 B |  | DUB1FEA | DUB1SPR | INDFEA | INDSPR | MALFEA | MALSPR | BHRFEA | BHRSPR | DUB2FEA | DUB2SPR |  |  | 19 | 7. |
| 2008 | GP2/05 Renault V8 B |  Adrián Vallés | 4 | Kesk. | 2 | 5 | Kesk. | 20 | 5 | Kesk. | Kesk. | 10 |  |  | 19 | 7. |
| 2008 | GP2/05 Renault V8 B |  Michael Herck | Kesk. | 17 | 9 | 12 | 11 | 11 | 15 | 14 |  |  |  |  | 19 | 7. |
| 2008 | GP2/05 Renault V8 B |  Roldán Rodríguez |  |  |  |  |  |  |  |  | 15 | Kesk. |  |  | 19 | 7. |
| 2008–2009 | GP2/05 Renault V8 B |  | CHNFEA | CHNSPR | DUBFEA | DUBSPR | BHR1FEA | BHR1SPR | QTAFEA | QTASPR | MALFEA | MALSPR | BHR2FEA | BHR2SPR | 0 | 12. |
| 2008–2009 | GP2/05 Renault V8 B |  Andreas Zuber | Kesk. | Kesk. | Kesk. | C |  |  |  |  |  |  |  |  | 0 | 12. |
| 2008–2009 | GP2/05 Renault V8 B |  Rodolfo González |  |  |  |  | 16 | Kesk. | Kesk. | 19 | 10 | 8 | Kesk. | Kesk. | 0 | 12. |
| 2008–2009 | GP2/05 Renault V8 B |  Kevin Chen | Kesk. | 15 | 18 | C | 21 | 21 | 18 | 23 | 20 | Kesk. | Kesk. | 18 | 0 | 12. |
Gene Shue

Gene Shue
Eugene William "Gene" Shue (18. joulukuuta 1931 – 3. huhtikuuta 2022) oli yhdysvaltalainen koripalloilija ja koripallovalmentaja. Hän syntyi Baltimoressa, Marylandissa, ja aloitti ammattilaisuransa pelaajana vuonna 1954.
Philadelphia Warriors oli varannut Shuen vuoden 1954 varaustilaisuudessa. Hän pelasi Warriorsissa vain kuusi ottelua, ja hänet kaupattiin kesken ensimmäisen ammattilaiskauden New York Knicksiin. Shue edusti Knicksiä kahden kauden ajan, kunnes hänet myytiin 1956 Fort Wayne Pistonsiin. Kausi 1956–1957 oli Pistonsin viimeinen Fort Waynessä. Tuon jälkeen seura muutti Detroitiin. Shue oli Detroit Pistonsissa viisi kertaa mukana NBA:n tähdistöottelussa. Pistonsissa hän pelasi vuoteen 1962. Hän pelasi ammattilaisena vuoteen 1964 asti, ja hän edusti kahden viimeisen kauden aikana Knicksiä ja Baltimore Bulletsia.
Kymmenen vuotta ammattilaisjoukkueissa pelattuaan Shue aloitti pitkän valmennusrupeamansa; hän toimi NBA-joukkueiden päävalmentajana kaikkiaan 23 vuoden ajan, ja hänet valittiin kahdesti NBA:n vuoden valmentajaksi (kaudet 1968–1969 ja 1981–1982).
G. I. Joe: A Real American Hero (sarjakuvalehti)

| G>  I. Joe: A Real American Hero |
| --- | --- |
 G. I. Joe sarjakuvan ensimmäinen numero.
Kustantaja:  Marvel Comics
Julkaisuaika:  kesäkuu 1982 – joulukuu 1994
Lehtien määrä:  155
Päähahmo(t):  Action Force
Kirjoittaja(t):  Larry Hama Steven Grant  Eric Fein Peter Quinones
Kuvittaja(t):  Herb Trimpe Don Perlin
Luoja(t):  Hasbro Larry Hama
G. I. Joe: A Real American Hero oli vuosina 1982–1994 ilmestynyt Marvel Comicsin kustantama ja pääosin Larry Haman käsikirjoittama sarjakuvalehti, joka perustui Hasbron samannimiseen lelusarjaan.
Suomessa Semic julkaisi sarjakuvaa nimellä Action Force vuosina 1988–1993 ja alkuperäisellä nimellä G. I. Joe vuosina 1994–1995, noin 10 numeroa vuodessa. Lisäksi siitä julkaistiin yhteensä kolme spesiaalinumeroa.
Sarjakuvan synty

1980-luvun alussa Hasbro toi takaisin G.I. Joe -lelusarjansa huomattuaan Kennerin Star Wars toimintafiguurien myyneen hyvin. Hasbro otti yhteyttä tuolloin Marvelin toimittajana olleeseen Larry Hamaan, jota he pyysivät tekemään heidän lelusarjastaan sarjakuvaversion. Pian Hasbro järjesti tapaamisen tulevan sarjakuvan parissa työskentelevien kanssa. Sarjassa ei ollut arkkivihollista, kunnes Archie Goodwin ehdotti Cobra Commanderin olevan sarjan päävastus, jota vastaan G.I. Joet kävisivät sotaa. Sittemmin Hasbro lähetti Hamalle hahmojensa luonnokset ja lyhyen kuvauksen erikoisominaisuuksista, joiden perusteella hän loi tarkemmat kuvaukset hahmojen luonteesta ja taustasta.
Gabriel Suovanen

Gabriel Suovanen vuonna 2008.
Gabriel Eerikki Suovanen (s. 8. helmikuuta 1974 Tukholma, Ruotsi) on ruotsalainen oopperalaulaja. Hän syntyi suomalaisvanhempien esikoisena. Hän on äänialaltaan baritoni. Hän opiskeli laulua Sibelius-Akatemiassa vuosina 1993−1994, suoritti loppututkinnon Tukholman oopperakoulussa vuonna 1998 ja on menestynyt useissa laulukilpailuissa. Vuonna 1998 hän voitti Timo Mustakallio -laulukilpailun ja vuotta myöhemmin hän sai kolmannen palkinnon kansainvälisessä Mirjam Helin -laulukilpailussa. Vuonna 2000 hänelle myönnettiin Karita Mattila -palkinto. Kaudella 1997–1998 Suovanen oli Ruotsin Radion nimikkosolisti ja teki radiolle useita konsertti-, resitaali- ja studionauhoituksia.
Kesällä 2000 Suovanen lauloi nimiroolin Helsingin Olympiastadionilla kantaesitetyssä Tuomas Kantelisen Paavo Nurmi -oopperassa Paavo Suuri. Suuri juoksu. Suuri uni. Hän on vieraillut säännöllisesti Suomen Kansallisoopperassa.
Savonlinnan Oopperajuhlilla Suovanen on laulanut Valentinin roolin Gounod’n oopperassa
Faust vuosina 1999−2000, Puccinin Turandotin Pingin roolin 2003−2005 ja Mozartin Taikahuilun Papagenon kesällä 2006. Muita hänen tärkeitä roolejaan ovat olleet muun muassa Andrej Kovrin Nordgrenin oopperassa Den svarte munken sekä nimiroolit Mozartin Don Giovannissa ja Aulis Sallisen Kullervossa. Hän on esiintynyt Georg Ots -konserteissa Sinfonia Lahden kanssa Sibeliustalossa Lahdessa (2005, 2008, 2010).
Kansallisoopperan ja Savonlinnan Oopperajuhlien lisäksi Suovanen on vieraillut muun muassa Tukholman kuninkaallisessa oopperassa, Den Norske Operassa, Drottningholms Teaterissa Tukholmassa, Tanskan kuninkaallisessa oopperassa, Gran Teatre del Liceussa Barcelonassa sekä Vaasan ja Tampereen oopperoissa. Vuosina 2002–2005 hän oli kiinnitettynä Berliinin Komische Operin solistikuntaan. Suovanen on esiintynyt paljon myös orkestereiden solistina sekä pitänyt omia lied-konsertteja sekä Ruotsissa että Suomessa.
Suovanen on levyttänyt Ondine-yhtiölle pianistinaan Ilkka Paananen levyllä Sydämeni laulut (2000) ja Leevi Madetojan yksinlauluja pianistinaan Gustav Djupsjöbacka levyllä Complete Lieder Vol.1 (2002). Hän on mukana myös vuonna 2002 ilmestyneessä Einojuhani Rautavaaran Aleksis Kivi -oopperan levytyksessä (nuori Aleksis). Hän on laulanut Kaija Saariahon teoksen Cinq reflets de l'Amour de loin (2004) ja Einojuhani Rautavaaran lauluja levyllä Songs of My Heart Orchestral Songs (2006). Suovanen laulaa The Sibelius Edition -sarjan BIS Records (2008) levypaketin vol. 7 -levyllä muun muassa Sibeliuksen laulun Koskenlaskijan morsiamet, Op. 33.
Aiheesta muualla

Kuvia tai muita tiedostoja aiheesta Gabriel Suovanen Wikimedia Commonsissa
Frasch-menetelmä

Kuva 1
Frasch-menetelmällä nostetaan rikkiä maaperästä. Menetelmän avulla rikkiä voidaan nostaa paikoista, joista sen louhiminen ei tavanomaisella kaivostoiminnalla ole mahdollista. Frasch-menetelmällä rikki saadaan erotettua malmista jo ennen sen nostamista pintaan. Rikin nostamiseen käytetään ylikuumennettua vettä. Frasch-menetelmää käytettiin laajasti 1900-luvun ajan, kunnes muut menetelmät korvasivat sen.
Historia

1800-luvun loppupuolella rikin nostaminen maaperästä oli haastavaa ja kallista tavanomaisilla kaivoksilla. Herman Frasch kehitti mukaansa nimetyn Frasch-menetelmän, jonka avulla rikkiä voidaan nostaa maaperästä, jossa se esiintyy sitoutuneena kiviainekseen ja fossiilisiin polttoaineisiin. Frasch-menetelmää käytettiin rikin nostamiseen ensimmäisen kerran 1894 Calcasieu Parishissa, Louisianassa, Yhdysvalloissa.
Frasch-menetelmän yleistymistä hidasti aluksi energian kallis hinta, sillä menetelmä perustuu veden ylikuumentamiseen, mikä vaatii paljon energiaa. Kun Spindletopista Teksasista löydettiin vuonna 1901 merkittävä öljyesiintymä rikkilähteiden lähettyviltä, energian hinta halpeni ja Frasch-menetelmän tuottavuus parani merkittävästi. Menetelmä kaupallistui vuonna 1902 ja alkoi sen jälkeen levitä. Frasch-menetelmä oli merkittävässä osassa rikin käytön ja tuotannon kehittämisessä. Menetelmää on käytetty muun muassa Yhdysvalloissa, Meksikossa, Puolassa ja Irakissa.
Frasch-menetelmän yleisen käyttöönoton jälkeen sillä tuotettiin yli puolet maailman rikistä aina vuoteen 1982 asti. Nykyään rikkiä saadaan esimerkiksi öljynjalostuksen ja metallintuotannon sivutuotteena, eikä kaivostoiminta ole enää kannattavaa. Yhdysvaltojen viimeinen Frasch-menetelmällä toiminut rikkikaivos lopetti toimintansa 2000. Vuonna 2004 enää 1 % rikistä tuotettiin Frasch-menetelmällä. Kaivostoiminta voidaan kuitenkin tarvittaessa uudelleen käynnistää, jos se osoittautuu tarpeelliseksi.
Rikkiä voidaan nostaa Frasch-menetelmällä suotuisilta paikoilta pitkiä aikoja, jopa vuosia. Kaikkialla tämä ei kuitenkaan onnistu, ja osa lähteistä hylättiin nopeasti esimerkiksi huonojen maanalaisten olosuhteiden tai sijainnin vuoksi.
Prosessi

Frasch-menetelmässä suuria määriä ylikuumennettua vettä johdetaan maan alla olevaan rikkiesiintymään. Vesi, sula rikki ja paineistettu ilma kulkevat kolmesta sisäkkäisestä putkesta koostuvaa kanavaa pitkin. (Kuva 1) Uloimmassa putkessa kulkee ylikuumennettu vesi rikkiesiintymään, keskimmäistä putkea pitkin sula rikki nostetaan pintaan ja sisimmäistä putkea pitkin johdetaan sulaan rikkiin nostamiseen tarvittavaa ilmaa.
Ensin käytetty vesi paineistetaan ja lämmitetään noin 160 asteeseen, joka ylittää rikin sulamispisteen, joka on noin 115 °C. Vesi johdetaan ensin ulointa ja keskimmäistä putkea pitkin rikkiesiintymään, jossa se sulattaa rikkiä. Riittävän rikkimäärän sulattamiseen kuluu vähintään 24 tuntia. Kun rikkiä on sulanut riittävästi, veden johtaminen keskimmäistä putkea pitkin lopetetaan. Koska sula rikki on vettä noin kaksi kertaa raskaampaa, se painuu veden alle. Koska keskimmäisen putken pää on kuvan 1 mukaisesti uloimman putken päätä alempana, rikki voidaan nostaa putkea pitkin ylös. Sula rikki nousee veden paineen vaikutuksesta noin 100 metriä keskimmäisessä putkessa ylöspäin. Rikin nostamiseksi pintaan asti siihen sekoitetaan paineistettua ilmaa, jonka avulla sulan rikin tiheyttä pienennetään.
Jos rikkiä pumpataan enemmän kuin sitä sulaa, sula rikkiallas tyhjenee ja pintaan nousee pelkkää vettä. Tällöin paineistetun ilman johtaminen putkeen pysäytetään, kunnes sulaa rikkiä on jälleen riittävästi. Jotta paine rikkimuodostumassa pysyy sopivana ja sinne voidaan tuoda lisää ylikuumennettua vettä, käytettyä ja jäähtynyttä vettä johdetaan pois erillisiä putkia pitkin. Käytetty vesi puhdistetaan ja johdetaan poistokanaviin.
Kun sula rikki saadaan pinnalle, siitä poistetaan ilma. Tämän jälkeen rikki voidaan pumpata varastosäiliöihin odottamaan jähmettämistä, tai se voidaan säilyttää nestemäisenä. Rikkiä voidaan myös kuljettaa putkia pitkin jalostettavaksi tai se voidaan säilöä lämpöeristettyihin proomuihin keskussatamaan kuljettamista varten.